కుట్టి పద్మిని

కుట్టి పద్మిని దక్షిణ భారతదేశపు సినిమా నటి. ఈమె ఎక్కువగా తమిళ సినిమాలలో నటించింది. ఈమె తెలుగు, కన్నడ, మలయాళ, హిందీ భాషా చిత్రాలలో కూడా నటించింది. ఈమె తన మూడవయేట 1959లో తొలిసారిగా తమిళ చిత్రంతో బాల నటిగా తన నటజీవితాన్ని ప్రారంభించింది. ఈమె ఎం.జి.రామచంద్రన్, శివాజీ గణేశన్, జెమినీ గణేశన్, జైశంకర్, రజనీకాంత్, కమల్ హాసన్ మొదలైన నటులతో కలిసి నటించింది. ఈమె తమిళనాడు రాష్ట్రం నుండి జాతీయ ఉత్తమ బాలనటి అవార్డును గెలుచుకున్న తొలి కళాకారిణి.

వ్యక్తిగత జీవితం, నేపథ్యం
కుట్టి పద్మిని మద్రాసులోని ఒక సాంప్రదాయ అయ్యంగార్ కుటుంబంలో 1956, జూన్ 5వ తేదీన జన్మించింది. ఈమె తండ్రి శ్రీనివాస చక్రవర్తి ఎం.జి.ఎం.ఇండియా కంపెనీకి జనరల్ మేనేజర్‌గా పనిచేసేవాడు. అతడు కొన్ని సినిమాలకు నిర్మాత కూడా. ఈమె తల్లి రాధాబాయి ఆ కాలంలో పేరు గడించిన సినిమానటి. ఆమె వందకు పైగా తమిళ సినిమాలలో నటించింది. వాటిలో జంటిల్‌మేన్, అగ్ని నక్షత్రం వంటి సినిమాలు ఉన్నాయి. కుట్టిపద్మిని తన 3వ యేటనే సినిమాలలో నటించడం మొదలుపెట్టింది. బాల్యం నుండే సినిమాలలో పనిచేయడం వల్ల ఈమె చదువు కొనసాగలేదు. కానీ ప్రైవేటుగా దక్షిణ భారత హిందీ ప్రచార సభ ద్వారా హిందీ సాహిత్యంలో బి.ఎ. చదువగలిగింది.

వృత్తి
కుట్టి పద్మిని తన మూడవయేట సినిమా ప్రపంచంలోనికి అడుగు పెట్టింది. ఈమె పలు చిత్రాలలో బాలనటిగా నటించింది. వాటిలో ముఖ్యంగా పేర్కొనవలసినది 1965లో విడుదలైన కుళందయుం దైవముం. ఈ చిత్రంలో జమున, జైశంకర్‌లతో కలిసి నటించింది. ద్విపాత్రాభినయం చేసిన ఈ సినిమాలోని ఈమె నటనకు గాను ఈమెకు ఉత్తమ బాలనటిగా జాతీయ అవార్డు లభించింది. ఈ సినిమా తరువాత ఈమెతోనే తెలుగు, కన్నడ, మలయాళ, హిందీ భాషలలో పునర్నిర్మించబడింది. ఈ చిత్రంలోని నటనకు కర్ణాటక, ఆంధ్రప్రదేశ్ ప్రభుత్వాలు ఈమెను సత్కరించాయి. ఈమె ఇంకా పసమలర్, నవరాత్రి, లేత మనసులు, ఒడయిల్ నిన్ను, తిరువరుచెల్వర్, తిరుమల్ పెరుమై మొదలైన చిత్రాలలో బాలనటిగా ప్రేక్షకుల మొప్పును పొందింది.

సహాయ నటిగా
ఈమె సహాయనటిగా అనేక చిత్రాలలో నటించింది. పెన్మణి అవల్ కన్మణి, అవల్ అప్పడితాన్, అవర్ గళ్ మొదలైన సినిమాలలో నటించింది.కణ్ సిమిత్తం నేరం సినిమాలో శరత్‌కుమార్ సరసన నటించింది.

నిర్మాతగా
ఈమె 1983లో నిర్మాతగా మారి అనేక తమిళ టి.వి.సీరియళ్ళను నిర్మించింది. ఈమె తన స్వంత నిర్మాణ సంస్థ ద్వారా అనేక తమిళ, హిందీ సీరియళ్ళను నిర్మించి, దర్శకత్వం వహించి, కథలను అందించి, నటించింది. నిర్మాతగా ఈమె తమిళ సినిమా రంగానికి అనేక మంది కొత్త కళాకారులను తన టి.వి.సీరియళ్ల ద్వారా అందించింది.

సినిమాలు
ఈమె నటించిన తెలుగు సినిమాల జాబితా:

సంవత్సరంసినిమా పేరుపాత్ర వివరాలు1959దైవబలం1959ఇల్లరికం1960శాంతి నివాసం1961భక్త జయదేవ1962మంచి మనసులు1963ఇరుగు పొరుగు1965అంతస్తులు1966ఆస్తిపరులుఅమ్ములు1966శకుంతలభరతుడు1966నవరాత్రి1966లేత మనసులుపప్పి / లల్లి (ద్విపాత్రాభినయనం)1967చిక్కడు దొరకడు1969ఏకవీర1969కథానాయకుడు1969విచిత్ర కుటుంబం1970పసిడి మనసులు1971విచిత్ర దాంపత్యం1971అమాయకురాలు1972విచిత్రబంధం1972కులగౌరవం1978చిలిపి కృష్ణుడుకాలేజి స్టూడెంట్1982AnthaBanthaluAs a patient1985జీవిత బంధం1986కారు దిద్దిన కాపురం1988ఇల్లు ఇల్లాలు పిల్లలు1996పవిత్ర బంధం 

అవార్డులు, సన్మానాలు
 ఉత్తమ బాల నటిగా భారత జాతీయ చలనచిత్ర పురస్కారం - "కుళందయుం దైవమం" చిత్రానికి.
 కేరళ రాష్ట్ర ఫిలిం అవార్డు "ఒడెయిల్ నిన్ను" చిత్రానికి. 
 మద్రాసు రోటరీ క్లబ్బు వారిచేత సన్మానం.

మూలాలు

బయటి లింకులు

http://www.malayalachalachithram.com/profiles.php?i=4888
https://web.archive.org/web/20170602184803/http://www.localnewspaper.in/awards/kutty-padmini-felicitated/

వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:తెలుగు సినిమా బాలనటులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:1956 జననాలు
వర్గం:తమిళనాడు సినిమా నటీమణులు
వర్గం:బాలనటులు
వర్గం:కళైమామణి పురస్కార గ్రహీతలు